สธ.ชง 4 แผนคุมก่อความรุนแรงใน รพ.
นพ.ยงยศ ธรรมวุฒิ รองปลัดกระทรวงสาธารณสุข (สธ.) กล่าวภายหลังประชุมคณะกรรมการบูรณาการร่วมกันของสหสาขาวิชาชีพกรณีแพทย์และพยาบาลทะเลาะกันแย่งห้องผ่าตัด ว่า ,จากรายงานยืนยัน 100 เปอร์เซ็นต์ว่าเรื่องนี้เป็นความขัดแย้งส่วนตัว ไม่เกี่ยวกับการรับเงิน และจากการหารือของกรรมการสหวิชาชีพมีมติออกมา 4 ข้อ ,คือ 1.กระทรวงจะมีการส่งทีมงานเข้าไปเป็นพี่เลี้ยงให้กับคณะกรรมการตรวจสอบข้อเท็จจริงที่จังหวัดตั้งขึ้น เพราะทางคู่กรณียังมีความกังวลอยู่,2.ให้กรรมการแม่และเด็กพิจารณานำเอาประกาศของราชวิทยาลัยสูตินรีแพทย์แห่งประเทศไทย เกี่ยวกับข้อบ่งชี้ในการผ่าตัดคลอดมาพิจารณาปรับปรุงและออกเป็นแนวปฏิบัติที่เป็นมาตรฐานสำหรับโรงพยาบาลต่างๆ,นพ.ยงยศกล่าวต่อว่า 3.ตั้งคณะอนุกรรมการเฉพาะลงไปตรวจเยี่ยมที่ รพ.อำนาจเจริญ เพื่อเก็บข้อมูลที่เกี่ยวข้องกับเหตุความรุนแรงมาเสนอที่ประชุมเพื่อพิจารณาวางแผนป้องกันเหตุความรุนแรงในพื้นที่ของ รพ.และ 4.เป็นเรื่องต่อเนื่องคือ การเก็บข้อมูลจากสถานพยาบาลในสังกัดกระทรวงทั่วประเทศ เพื่อวางระบบป้องกันความรุนแรงใน รพ.ทุกกรณี ไม่ว่าจะเป็นความรุนแรงระหว่างประชาชนกับประชาชน รวมถึงบุคลากรด้วยกันเอง เป็นต้น ทั้งนี้ เมื่อได้ข้อมูลและวิเคราะห์เสร็จแล้ว จะนำเรื่องนี้ ไปหารือกับสถาบันรับรองคุณภาพสถานพยาบาล (องค์การมหาชน) หรือ สรพ. ในการนำเรื่องการป้องกันเหตุความรุนแรงในสถานพยาบาลมาเป็นหนึ่งในเกณฑ์การตรวจสอบมาตรฐานสถานพยาบาล (HA) ด้วย.
จากรายงานยืนยัน 100 เปอร์เซ็นต์ว่าเรื่องนี้เป็นความขัดแย้งส่วนตัว ไม่เกี่ยวกับการรับเงิน และจากการหารือของกรรมการสหวิชาชีพมีมติออกมา 4 ข้อ
ความรุนแรงในโรงพยาบาล,กระทรวงสาธารณสุข,แย่งห้องผ่าตัด,สหวิชาชีพ,โรงพยาบาลอำนาจเจริญ,ตั้งคณะอนุกรรมการ,ยงยศ ธรรมวุฒิ,ข่าวทั่วไป